Саида Жьиԥҳа, Sputnik
Ҭырқәтәыла еиҳараӡак аџьықәреи ҩеижь ауп ахархәара змоу. Аха, уаатәи ҳашьцәа аӡәырҩы ибзиаӡаны ирдыруеит Аԥснытәи аџьықәреи агьама. Убри аҟнытә, Сақариа араион иатәу Балбалы (Калдахәара) ақыҭан инхо Сергьегьиаа рҭаацәара сымҩа иазыԥшын, рыԥсадгьыл афҩы зхыз, дара рзы ахьы иаҩсуаз аԥсуа џьықәреи ажәла.
Калдахәара снеиаанӡа, амхы ацәаҳәақәа алырдахьан. Сҩызцәа рнаҩс, ргәылацәа Аҩӡаагьы уҭра хәыҷык злаҟаҳҵаша ажәла шԥаҳмоури ҳәа игәыӷуазаарын.
Ҽнак иалагӡаны, амхы ларҵеит. Саргьы аџьабаа збеит ҳәа исыԥхьаӡоит, стелефон кны афотои авидеои срышьҭагыланы иахьҭысхуаз.
Аԥсныҟа саара мышқәак шагыз, аџьықәреи иааурашәаратәы еиԥш иазҳаит.
"Саида, иҟалозар арашәараан, бтелефон наҟ инышьҭаҵаны, аҽага ахәҵәы аанкыл" — рҳәеит аԥшәмацәа.
Саргьы, хшыҩла аус зуа, махәҿылатәи аџьабаа шизеицәоу дырны, "афараан саар еиӷьхар ҟалап", — ҳәа раҭаскит.
Амԥараа рџьықәреи амшьҭа бзиан.
© Фото : Саида ЖибаҬырқәтәыла аџьықәреи шылалҵаз
Мызкы аахижьҭеи, амхы иаҵәаӡа, еилаччы игылахьеит. Уи еигәырӷьоит, "аԥсуа бысҭа хаҭа" гәхьаазго ҳашьцәа.
Ижәдыруаз, мышкызны Ҭырқәтәыла аџьықәреи шкәакәа аларҵәахар, уи адацқәа Лӡаа ақыҭанхаҩы Беслан Амԥар ицаҟынтәи ишаауа.
Абригьы ҭоурыхуп!